สวัสดีค่ะ หนูอายุ19 หนัก 78 สูง 167 หนูมีอาการปวดท้องด้านซ้ายช่วงล่างค่ะ เวลาเอามือกดแล้วยกขึ้น จะเจ็บค่ะ เริ่มรู้สึกปวดเวลาช่วงเที่ยงวันค่ะ ตอนนี้ที่หนูเขียนบอกก็บ่ายสองโมง หนูอยากทราบว่าปวดท้องแบบนี้คืออะไรคะ ขอบค่ะ
สวัสดีค่ะอาการปวดท้องด้านซ้ายช่วงล่าง เกิดได้จากหลายสาเหตุค่ะ บริเวณดังกล่าวเป็นตำแหน่งของ ไต กระเพาะปัสสาวะ รังไข่ มดลูก ลำไส้ สาเหตุที่อาจพบได้ ได้แก่1. ท้องผูก อาการปวดอาจจะสัมพันธ์กับมื้ออาหาร ตามเวลา หรือการถ่ายอุจจาระ มักจะอาการเป็นไม่มากแต่เป็นเรื้อรังค่ะ2. ลำไส้อักเสบ อาจจะปวดบีบๆ เป็นพักๆค่ะ หรืออาจจะสัมพันธ์กับการรับประทานอาหารได้ค่ะ3. ไส้เลื่อน อาจจะคลำได้กล้อนที่ขาหนีบร่วมด้วยค่ะ4. โรคไต เช่น ไตอักเสบ นิ่วไต กรวยไตอักเสบ ติดเชื้อในระบบทางเดินปัสสาวะ อาจพบความผิดปกติของปัสสาวะร่วมด้วย5. ซีสรังไข่ หรือความผิดปกติของรังไข่ ความผิดปกติของมดลูก อาจสัมพันธ์กับประจำเดือน หรือการมีเพศสัมพันธ์ค่ะหากอาการไม่ดีขึ้นแนะนำให้มาพบแพทย์เพื่อตรวจร่างกายหาสาเหตุนะคะ อาการปวดท้องด้านล่างซ้ายเป็นได้จากหลายสาเหตุค่ะ การวินิจฉัยจำเป็นต้องได้รับการตรวจร่างกายโดยละเอียดจึงจะบอกสาเหตุได้ค่ะ